cyanic-selkie/wikianc huggingface dataset:
Aligzanda di Griet
Aligzanda di Griet, aalso nuon az Aligzanda III a Macedon, wehna wan ienchent Griik king a Macedon. Im a when wan a di muos soksesful milichri komaanda dem fi aal taim an az faar az wi nuo im neva luuz a bakl. Bai di taim im ded, im kangka di Achaemid Porzhan empaiya, we get ad tu di Yuuropian terichri dem ina Macedon. Alexander kom fi tom king afta im faada, Philip II, ded, Philip when yuunifai muos a di siti steit dem in aGriis aanda Macedonian ruulaship ina wan fedarieshan niem di Liig a Corinth. Alexander difiit an uovachuo di di Porzhan empaiya.Im kangkwes dem inkluud Anatolia, di Levant, Iijip, Bactria an Mesopotamia, an mi exten di bounjri a im uona empaiya az fur az Punjab, Indiya. Im legisi an kangwes dem liv aan lang afta im an wehna di staat a nof senchri a Griik seklment an kolchral influens uova wuoliip a faar lan. Di piiriyad niem di Elenik piiriyad, an it a wan kombinieshan a Griik, Migl Iistan, Ijipshan an Indiyan kolcha. Alexander fiicha big big ina ischri, Griik an non-Griik kolcha. Im kangkwes dem inspaiya wan litareri chradishan ina we im kom kraas az wan lejenderi iiro ina di chradishan a Achilles.
Languij
Languij a di yuuman kiapasiti fi akwaya ah yuuz kamplex sistim a komiunikieshan, ah languij a spisifik egzampl a daade sistim. Sayantifik stodi a languij niem lingguistik.
Mandivl, Jumieka
°N, °W
Mandivl a di Kiapital fi Manchesta Parish.
Biif
Biif a kolineri niem fi miit frah kiakl. Biif kiah aavis frah bul, efa ar stier. Iaxeptibiliti az fuud suos vieri ina difrah-difrah paat a di wol.
Biif mosl miit kiah kot ina ruos, shaat rib ar stiek (file miniah, soerlain stiek, romp stiek, rib stiek, rib yai stiek, anga stiek, esechra.) Som kot get pruoses (kaah biif ar biif joerki), ah chrimin, yuujali mix wid miit frah uola, liina kiakl, mins, (grainop) ar yuuz ina sachiz. Di blod yuuz ina som varayati a blod sachiz. Adaels paat we iit ingkluud di axtiel, liva, tong, chraip frah di retikiulom ar ruumen, glan (potikiulali di pangkrias ah taimos, refa tu az swiitbred), di aat, di brien (alduo ifabid we dienja de frah buovain sponjifaam ensefalopati, BSE), di kidni, ah di tenda testikl a di bul (nuo ina di Yunaitid Stiet az kyaaf fraiz, prieri aista, ar Rak Mountn aista). Som intestin kuk ah iit siemso, bot muotaim kliinout ah yuuz az nachral sachiz kiesin. Di buondem yuuz fi mek biif stak.
Blak Det
Di Blak Det wena wan a di muos devastietin pandemik ina yuuman ischri, we rizolt ina di det a estimietid 75 tu 200 milian piipl wen ikech ipiik ina Yuurop bitwiin di ier 1346–53.
Kamit
Kamit a ah bigin outgias, ah displie wah visibl atmosfier ar kuoma, ah sohtaim azwel wah tiel.
Jumieka Indipendans
Di ailan eh-ton impiirial kalani ina 1509 wen Spien kangka di Indijinos Arawak piipl. Ina 1655, British fuos tek di ailan liklmuos widoutn no fait, so di British Empaya kliem i. Uoba som ier, exkiep sliev jain di Indijinos Tainodem op ina mountn, fi faam sasayati nuo az Maruun. Di Maruun dem win waar gens di British fuos (1728–1740) bot deh laas di nex waar (1795–1796). Ina di 1800z, slievri abalish ah Jumiekan dem gien sofrij, alduo di British deh stil huol powa. Hoerli ina di 20t senchri, Maakos Gyaavi promuot Blak nashinalizam ah bikomps di muos nuotebl Blak liida ina ih taim. Juurin di Griet Dipreshan, woka dem protes iniikualiti ah fait di aatariti dem ina Jumieka ah adaels Kiaribiyan kalani. Ina 1943, lieba liida Aligzanda Bostamanti win ilektuoral vikchri ah extablish wah nyuu, muo libaral kanstityuushan. Afta Wol Waar II, Jumiekan liida dem divelop di gobament chrokcha fi pripier fi indipendans. Ina 1962, Bostamanti paati win di ilekshan ah ih bikomps primier. Dat siem ier, di UK Paaliment ofishali grant Jumieka indipendans, ah Bostamanti bikomps di fos praim minista fi di indipendant konchri.
Indiijnos arijin
Di Kiaribiyan ailan nou nuo az Jumieka eh-sekl fos bai onta-giadara frah di Yokatan ah den bai tuu wiev a Arawak piipl frah Sout Amoerka. Jenoan expluora Kristifa Kolombos araiv ina Jumieka ina 1494 juurin ih sekan vayij tu di Nyuu Wol, ah kliem i fi di Kroun a Kiastiil. Deh taim, uoba tuu onjrid vilij egzis ina Jumieka, muosli lokiet pah di sout kuos ah ruul bai kasiik, ar vilij chiif.
Panish ruul
Di Panish Empaya bigin ofishal ruul a Jumieka ina 1509, wid faamal akiupieshan a di ailan bai kangkuistaduor Wuan di Eskivel an ih mandem. Di Paniad dem insliev nof a di nietiv piipl, uovawok-uovawok abyuuz-abyuuz dem tel di paint we nof a dem ded aaf widin fifti ier sens Yuropiyan araival. Sobsikuentli, di shatij a indijinos lieba rizalv bai bring iin Afrikan sliev. Disapaint bai di lak a guol pah di ailan, di Panish mienli yuuz Jumieka az milichri bies fi soplai kalanaizin efoert pah di mienlan Amoerkaz.
British kalani
Afta 146 ier a Panish ruul, wah wuoliip a British siela ah suoja lan a Kinston Aaba pah 10 Mie 1655, juurin di Angglo-Panish Waar. Di hIngglish, uu eh-set deh sait pah Jumieka afta dizaaschros difiit ina hoerlia atemp fi tek di ailan a Ispanyuola, deh maach tuwadz Vila de la Viega, di adminischrietiv senta a di ailan. Di Panish fuos sorenda widoutn no moch fait pah 11 Mie, nof a dem flii go a Panish Kyuuba ar di nadoern puoshan a di ailan.
British koluonial jurisdikshan uoba di ailan eh kuiktaim extablish, az deh riniem di kiapital Panish Tong ah az di uom a di luokal Ous a Asembli, fi Jumieka dairekli ilek lejisliecha.
Jumieka Maruundem
Demya kanflik kolminiet ina 1728, wen di Fos Maruun Waar bigin bitwiin di Ingglish ah di Maruundem. Muosli sieka di hiizi fi difen, dens faris a Kakpit Konchri, di British neh soksesful fi difiit di Maruundem.[6] Afta niguosieshan, di British grant di Maruundem semi-aatanami widin deh faib tong, mek dem afi a-lib anda British syuupavaiza ah deh uona nietiv liida.
Ina 1795, tenshan bitwiin di Maruundem a Kojo Tong (Chrilaani Tong) ah di British bosout ina di Sekan Maruun Waar. Di kanflik hen pah les fievarebl toerm fi di Maruundem, wid blodi stielmiet aal uoba di ailan fi faib mont. Afta deh kilaaf soh plantieshan uona ah deh fambili ah di riliis a sliev bai di Maruundem, Mieja-Jinaral Jaaj Walpuol plan fi chrap di Maruundem ina Chrilaani Tong chuu di yuus a haam puos ah blodoun, so push dem fi axep piis toerm ina hoerli Janiweri 1796. Fret deh fret fi British vikchri, di Maruundem axep uopm diskoshan ina Maach. Di British yuuz dis dilie az priitex fi ab di grieta puoshan a di Chrilaani Maruundem dipuot gaa Nuova Skuosha. Deh lieta muuv dem gaa Siera Lyuon.
Malika Kiapo Renalz
Malika Renalz, OD (10 Febiweri 1911 - 24 Febiweri 1989), nuo beta bai ih asyuum niem "Kiapo", wena Jumiekan aatis ah rilijos liida. Ih kansida az wan a di grietis aatis ina Jumieka "Intyuitiv" aatistik muuvment. Kiapo rilijos biliif eh riflek ina ih wok.
Bayagrafi
Askaadn tu ih rilijos biliif, Kiapo biliiv se ih weh kaal bai gad fi kriet pientin ah skolpcha. Dr. Veerle Poupeye, di Egzekiutiv Direkta a di Nashinal Gialari a Jumieka, rait se "Kiapo pientin ah skolpcha, az a wuol, dipik ih Zayan Rivaival laif wol". Poupeye nuot se wuoliip a Kiapo wok dipik Zayan Rivaival serimoni, myuusik, ah dans. Kiapo ingkluud az memba a di "Intyuitiv" aatistik muuvment; a liebl prapagiet bai di Nashinal Gialari a Jumieka fi diskraib self-taat aatis we weh priiviosli refa tu az "Jumiekan Primitiv". Kiapo kansida az wan a di muuvment grietis aatis.
Kiapo ded pah di 24t a Febiweri 1989, ah beri ina Nashinal Iiroz Paak.
Anaz
Wan a Kiapo pientin, "Shainin Spring", eh silek bai di Jumiekan gobament az wedn gif fi di 1981 wedn a Chaalz, Prins a Wielz, ah Liedi Dayana Spensa. Ina 1983, Kiapo wena di fos aatis fi ab wah wuola gialari exkluusiv fi ih wok ina exibishan a di Nashinal Gialari a Jumieka. Ih ana wid di Aada a Distingshan, ah awaad di Naaman Manli Awaad fi Exilens ina di Aats. Ih eh awaad di Mosgriev Guol Medal tu ina 1985 bai di Instityuut a Jumieka.
Migl Iejiz
Ina Yuropian ischri, di Migl Iejiz ar midiival piiriad laas frah di 5f tu di 15t senchri. I eh-bigin wid di kalaps a di Westan Ruoman Empaya ah moerj ina di Renesans ah di Iej a Diskovri. Di Migl Iejiz a di migl piiriad a di chrii chradishanal divijan a Westan ischri: Antikuiti, Midiival piiriad, ah Madan piiriad. Di Midiival piiriad iself sobdivaid ina di Hoerli, di Ai, ah di Liet Migl Iejiz.
Imuoshan
Imuoshan, ina ebridie spiich, a heni relitivli briif kanchos expiirians kiaraktaraiz bai intens mental aktiviti an a ai digrii a pleja ar displeja. Sayantifik diskuos eh-jrif tu ada miinin ah no kansensos kyaah riich pan a definishan. Imuoshan muotaim intatwain wid muud, temprament, persnaliti, dispozishan, ah motivieshan. Ina som tiori, kagnishan a wah impuotant aspek a imuoshan. Demde uu ak praimerili pah imuoshan dem a-fiil maita siim laka deh naa tingk, bot mental pruoses stil isenshal, potikiula ina di intoerpritieshan a ivent. Fi egzampl, di riilizieshan a wi biliif se wi ina dienjaros sitieshan ah di sobsikuent arouzal a wi badi noervos sistim (eg. rapid aatbiit ah briidin, swetin, mosl tenshan) intigral tu di expiirians we wi fiil fried. Ada tiori, ousomeba, kliem se imuoshan sepret frah ah kiah prisiid kagnishan.
Kamik
Kamik a kamiunikieshan midiom yuuz fi hexpres aidie bai himij, muotaim kombain wid tex ar adaels vijual infamieshan. Kamik friikuentli tek di faam a joxtapuoz siikuens a panil a imij. Noftaim texchual divais laka spiich baluun, kiapshan, ah anomatopeya indikiet dayalag, narieshan, soun ifek, ar adaels infamieshan. Saiz ah arienjment a panil kanchribiut tu naritiv piesin. Kaatuunin ah simila faam a iloschrieshan a di muos kaman imij-mekin miinz ina kamik; fotonavl ar fumeti a wah faam we yuuz fotografik imij. Kaman faam a kamik ingkluud kamik schrip, edituorial kaatuun ah giag kaatuun, ah kamik buk. Sens di liet 20t senchri, boun valyuum laka grafik navl, kamik albom, ah Japaniiz tankōbon bikom ingkriisinli kaman, ah anlain webkamik prolifariet ina di 21s senchri.
Miguel de Cervantes
Miguel de Cervantes Saavedra (Septemba 29, 1547 – Iepril 23, 1616) a wehn wahn Panish navlis, puoim raita, an plie raita. Im magnus opus, Don Quixote, kansida fi bi di fos navl bai som piipl, a wahn klasik a Westan lichicha an regyla get rietinz az wan a di bes navl dem we eva rait.
Blak Riva, Jumieka
°N, °W
Blak Riva a di kiapital fi Sint Ilizibet Parish. Isitiet a di mout a di Blak Riva we giit iniem.
Inaagianik kimischri
Inaagianik kimischri diil wid di sintisis ah biyevia a inaagianik ah aaganometalik kompoun. Dis fiil kova aal kimikal kompoun exep di wuoliip a aagianik kompoun (kaaban bies kompoun, we yuujali kantien C-H ban), we a di sobjik a aagianik kimischri. Di distingshan bitwiin di tuu disiplin for frah absaluut, az deh uovalap plenti, muos impuotant ina di sobdisiplin a aaganometalik kimischri. Iab aplikieshan ina ebri aspek a di kimikal indoschri, ingkluudn kiatalisis, matiirial sayans, pigment, soerfaktant, kuotin, medikieshan, fyuil, ah agrikolcha.
Blak Sii
Di Blak Sii a sii bitwiin Soutiistan Yuurop ah Westan Ieja. Iboundid bai Yuurop, Anatuolia ah di Kaakasos, ah jrien chuu di Meditarienian ina di Atlantik Uoshan, vaya di Ijiyan Sii ah vierios schriet.
Mangguolia
Mangguolia a wahn konchri ina Ieja.
Budizim
Budizam (Buddhism) a wan fambli a biliif ahn praktis we muos piipl kansida se a rilijan, ani bies pan di laanin-dem we kom fram di man niem Siddhartha Gautama. Im a di wan we dem kaal "Di Buda" ("The Buddha"), we miin se "Di wan we don wiekop ahn si di lait". Dat man ya baan ina di konchri we, ina demya taim, kaal Nepal. Him ehn lib ahn tiich ina di naatiis riijan a di hIndian sobkantinent an praabli ded roun 400 BCE.
Blak
Blak a di daakis kola, di rizolt a di absens ar kompliit abzaabshan a lait. Ia di apozit a wait (di kombain spekchrom a kola ar lait). Laka wait ah grie, a wah iekruomatik kola, litarali kola widoutn kola ar hyuu. A wan a di fuo praimeri kola ina di CMYK kola magl, tugiada wid sayan, yelo, ah majenta, yuuz ina kola printin fi projuus aal di ada koladem.
Blak ena wan a di fos kola yuuz bai aatis ina Niolitik kiev pientin. Ina di 14t senchri, ibigin wier bai rayalti, di kloerji, joj ah gobament ofishal ina moch a Yuurop. Ibikom di kola wier bai Ingglish ruomantik puoyt, binizman ah stietsman ina di 19t senchri, ah ton ai fashin kola ina di 20t senchri.
Ina di Ruoman Empaya, i eh-bikom di kola a muonin, ah uoba di senchri iweh friikuentli asosiet wid det, iivl, wich ah majik. Askaadn tu soervie ina Yuurop ah Naat Amoerka, a di kola muos kamanli asosiet wid muonin, di hen, siikrit, majik, fuos, vailens, iivl, ah eligans.
Migl Iis
Di Migl Iis a wahn riijan we span soutwestan Ieja a naatiistan Afrika. I naav no klier klier bounjri an di niem kom bout somwe roun 1900 ina di Yunaitid Kindom.
Di ischri a di Migl Iis diet bak to ienchent taim, an chuu aal ischri di Migl Iis a wahn mieja senta fi worl bizniz. Di Migl Iis a di istarikal arijin a di chrii mieja worl rilijan, Kristiyaniti, Izlam ahn Judaizm. Di klaimit jinarali jrai ahn at, wid kopl riva a ron chuu di plies we provaid waata fi irigieshan fi supuot agrikolcha ina fyuu ieriya. Nof a di konchri dem roun di Porjan Golf av wuoliip kruud ail. Nowadiez, di Migl Iis a stil wahn ikanamikali, kolchrali, ahn rilijosli sensitiv riijan.
Buenos Aires
°N, °W
Aljiiria
Aljiiria a wahn konchri ina Afrika.
Buenos Aires
Buenos Aires a di kyapital fi Aajentiina.
Miit
Miit a hanimal flesh we niam az fuud. Yuuman amnivoros,  ah ont ah kil animal fi miit sens priiystarik taim. Di hadvent a siblaizieshan lou di domestikieshan a hanimal laka chikin, shiip, ag ah kiakl, ah ivenchual deh yuus ina miit prodokshan pah indoschrial skiel.
Bliecos, Soria, Spien
Bliecos a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 43 inabitant.
Miita
Di miita a di yuunit fi prapa lent. Miita a di biesik yuunit fi lent ina di mecrhik sistim an ina di Intanashinal Sistim a di Yuunit Dem (SI). Di simbal fi di miita a wahn likl m. Desimal moltipl an sobmoltipl laik di kilamita (1000 miita), di sentimiita (1/100 miita) an di millimiita (1/1000 miita), maak wid whn SI priifix tu miita.
Manggo
Manggo dem a frahn fi jiinos a Mangifera; i ab uoliip a spiishiz a trapikal trii dem we bier fruut ina di flowain plaant fambli we niem Anacardiaceae. Di manggo kom bout ina hIndia, but ide ina uoliip a riijan dem aal uova di wol. Manggo dem a fruut we dem yuuz fi yuuz di muos fi i juus, flieva, an kola; Di liif dem yuuz fi dekoriet wedin dem an fi riligos seremuoni dem.
Bluu Mountn, Jumieka
Di Bluu Mountndem a di langgis mountn rienj ina Jumieka. Deh ingkluud di ailant ayis paint, Bluu Mountn Piik, a 2256 m (7402 ft). A wah papiula plies fi aika ah niecha lova.
Di ieria binuon fi projuus di wol-fiemos priimiom kaafi Bluu Mountn Kaafi frah Arabika biin we chraiv ina di kuula tempicha a di aya elivieshan ah luo kloud kova.
Kamiunizam
Kamiunizam (frahn Latn: communis = "kaman") a suosio-iikanamik chrokcha ahn palitikal idialaji dat promuot di extablishment a iigialitierian, klaasles, stietles sasayati bies pahn kaman uonaship ahn kanchruol a di miinz a prodokshan ahn prapati in jinaral. Ina palitikal sayans, di torm "kamiunizam" somtaim yuuz fi refa tu kamiunis stiet, wahn faam a gobament we paat di stiet apariet aanda wan-paati sistim ahn diklier aliijans tu Maaxizam-Leninizam ar sitn diraiv frahn dat, iibn ef di paati no akchual kliem se idivelop kamiunizam aredi.
Boerkiina Faso
Boerkiina Faso a wahn konchri ina Afrika.
Joan of Arc
Joan of Arc a wahn nashinal erowin a Frans an wan Kyaklik sient. Shi baan puor ina iistan Frans, an shi liid di French aami pan nof impuotant vikchri juurin di onjrid ier waar. Shi kliem se se wehn av divain gaidans, an wehn indirekli rispansibl fi di koronieshan a Charles VII. Shi get kyapcha bai di Burgundians, get sel tu di Ingglish, get chrai ina kuot, an dem bon ar pan di stiek wen shi a jos 19 ier uol. Twenti fuo ier afta dat Puop Callixtus III rivyuu di disijan a di ikliiziastik kuot, fain ar inosent, an diklier ar wan maata. Shi get biatifai ina 1909 an den kyanonaiz ina 1920. Tide, shi a wan a chrii piechran siet ina Frans. Joan kliem se shi get vijan fram Gad we tel ar se shi fi tek ar uomlan fram Ingglish daminieshan iet ina di Onjrid Ier Waar. King Charles VII sen art u di siij a Orliinz az paat a di riliif mishan. Shi get big-op wen shi uovakom di kantenshos atityuud a di komaanda dem, an lif op di siij ina jos nain die. Nof ada swif vikchri liid Charles VII fi get kroun an sekl di dispyuut bout sokseshan tu di chuon. Joan of Arc a stil wan impuotant figa ina Westan kolcha. Fram Napoleon tu di prezent, French palitishan fram aal bout taak bout ar. Nof mieja raita mek tingz bout ar, laik Shakespeare (Henry VI), Voltaire (La Pucelle d’Orleans), Schiller (Die Jungfrau von Orleans), Verdi (Iovanna d’Arco), Tchaikovsky, Mark Twain (Persnal Rekalekshan a Joan of Arc), Jean Anouilh (L’Alouette), Bertolt Brecht (Die Heilige Johanna der Schlachthofe), George Bernard Shaw (Saint Joan), an Maxwell Anderson (Joan of Lorraine). Nof dipikshan a ar stil de ina flim, tv, vidyo giem, sang, an dans.
Indian Uoshan
Di Indian Uoshan a di tod laajis a di wol uoshanik divijan, we kova apraximetli 20% a di waata pah di Oert soerfis.
Mikianikal injinierin
Mikianikal injinierin a di disiplin we aplai di prinsipl a injinierin, fizix, ah matiirial sayans fi di dizain, analisis, manifakcharin, ah mientenans a mikianikal sistim. A di branch a injinierin we invalv di dizain, prodokshan, ah aparieshan a mashiinri. Ia wan a di uolis ah braadis a di injinierin disiplin.
Almaluez, Soria, Spien
Almaluez a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 221 inabitant.
Joerman
Joerman (Joerman: Deutsch) a wah Wes Joermanik languij, ah wan a di mieja languij ina di wol. Joerman rilietid tu ah klasifai wid Ingglish ah Doch. Rong di wol, bout 100 milian piipl taak Joerman az fos languij, ah waneda 80 milian az sekan ar tod languij. Joerman a di languij we taak di muos az mada tong ina di Yuropian Yuunian ah jinarali piipl kansida se a gluobal languij. Tandad Joerman tiich ebriwe, frah skuul, tu yunivoersiti, tu di Goeta Instityuut branchdem aal uoba di wol.
Almarza, Soria, Spien
Almarza a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 647 inabitant.
Laozi
Laozi, ar Laosi, Lao Tse, Lao Tu, Lao-Tzu, Lao-Tsu, Laotze, Lao Zi, Laocius (Chainiis:老子) a wehn wahn filasifa ina ienchent Chaina an di mien figa ina Tauizm. Di niem Laozi litarali miin “Uol Maasta” an a wahn ana. Ina rilijos faam a Tauizm, dem kansida Laozi wahn Gad. Askaadn tu Chaini chradishan, Laozi wehn liv ina 6t senchri BK. Som istuorian biliiv se Laozi a wahn jain-op a muo dan wan istarikan figa, se im a wahn mit, ar se im wehn liv ina di 4t senchri BK, ina di siem taim az di Onjrid Skuul a Tingkin an di Waaria Stiet Piiriad. Stil, im a wahn mien figa ina Chaini kolcha, an ai-klaas an luo-klaas piipl kliem se Laozi de ina dem blodlain. Chuu ischri, nof anti-aataritierian muuvment tek op Laozi tiichin dem.
Buk
Buk a wah set a piepa we raitpan, print, iloschriet, ar wid blangk shiit, mekop frah ingk, piepa, paachment, ar adaels matiirial, yuujal faasn tugiada fi meki inj pah wan said.
Bluu ah Jangkro Mountn
Di Bluu ah Jangkro Mountn ad tu di Yunaitid Nieshan Edikieshanal, Sayantifik ah Kolcharal Aaganizieshan (United Nations Educational, Scientific and Cultural Organisation’s) (UNESCO) Prestijos Wol Eritij Lis (Prestigious World Heritage List) ina 2015. A di fos Wol Eritij sait fi Jumieka ah di fos mix (kolcharal ah nachral) sait fi di Kyaribiyan sob-riijan. A wan a onggl 32 mix sait.
Joerk siiznin
Joerk a stail a kukin nietiv tu Jumieka we miit jrai-rob ar wet-mariniet wid wah at-at spais mixcha niem Jumiekan joerk siiznin. Joerk siiznin yuuz chradishanali pah puok ah chikin. Madoern-die resipii yuuz joerk siiznin mixcha pah fish, suimz, shelfish, biif, sachiz, lam, vejitebl, ah tuofuu. Tuu ingriidient joerk siiznin afi ab: pimenta (Pimenta dioica, or adawaiz nuo az aalspais) ah kachbanit pepa. Adaels ingriidient maita ingkluud kluovz, siniman, skelian, notneg, taim, gyaalik, brong shuga, jinja, ah saal.
Indian filasafi
Indian filasafi (Sanskrit: darśana) kompraiz di filasafikal chradishan a di Indian sobkantinent. Sens midiival India (ca.1000–1500), skuul a Indian filasafikal taat eh-klasifai bai di Braamanikal chradishan az aida aatadax ar nan-aatadax – āstika ar nāstika – dipen pah weda deh rigyaad di Vedaz az wah infalibl suos a nalij.
Buitrago, Soria, Spien
Buitrago a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 54 inabitant.
Las Anjiliiz
°N, °W
Las Anjiliiz a di sekan bigis siti ina di Yunaitid Stiet.
Las Aldehuelas, Soria, Spien
Las Aldehuelas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 99 inabitant.
Kanfyuushanizim
Kanfyuushanizim a sistim a filasafikal ah "etikal-suosiopalitikal tiichin" sohtaim diskraib az rilijan. Kanfyuushanizim divelop juurin di Spring ah Aatom Piiriad frah di tiichin a di Chaini filasafa Kanfyuushos (551–479 BKE), uu eh-kansida ihself wah richranzmita a Jou valyuudem. Imetafizikal ah kazmolajikal eliment divelop ina di An Dainasti fala baka di ripliesment a ikantempareri, di muo Daoystik Huang-Lao, az di ofishal aidialaji. Muo praivitli, Chaini emparadem uda stil mek yuus a di istarikal Reyalpalitiik a di Chaini, toerm Liigalizim. Di disintigrieshan a di An ina di sekan senchri KE opm di wie fi di soterialajikal dakchrin a Budizim ah Daoyzim fi daminiet intilekchual laif a dehde taim.
Almazán, Soria, Spien
Almazán a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2004 sensos (INE), di miunisipaliti ab papyulieshan a 5,755 inabitant.
Almenar de Soria, Spien
Almenar de Soria a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 322 inabitant.
Nepal
Nepal a wah savrin konchri a Ieja.
Manifakchrin
Manifakchrin a di prodokshan a moerchandaiz fi yuus ar siel bai aplai lieba ah mashiin, tuul, kimikal ah bailajikal pruosesin, ar faamiulieshan. Di toerm kiah refa tu wah rienj a yuuman aktiviti, frah andikraaf tu ai tek, bot imuos kamanli aplai tu indoschrial prodokshan, we raa matiirial chransfaam ina finish gudz pah laaj skiel. Soch finish gudz kiah yuuz fi manifakcha adaels, muo kamplex prodok, laka ierkraaf, ousuol aplayans ar aatomobiil, ar sel tu wuolsiela, uu ton rong sel dem tu ritiela, uu den sel dem tu hen yuuza ah kansyuuma.
Nepas, Soria, Spien
Nepas a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 80 inabitant.
Milichri
Di milichri, aalso kaal di aam fuosiz, a fuosiz aataraiz fi yuuz dedli fuos, ah wepan, fi supuot di inchres a di stiet ah som ar aal a isitizn. Di taas a di milichri yuujali difain az difens a di stiet ah isitizn, ah di prasikyuushan a waar gens waneda stiet. Di milichri kiah ab azwel adishanal sangshan ah nan-sangshan fongshan widin a sasayati, ingkluudn di promuoshan a wah palitikal ajenda, we protek kaapret ikanamik inchres, intoernal papilieshan kanchuol, kanschrokshan, imoerjensi saabis, suoshal soermoni, ah gyaad impuotant ieria. Di milichri kiah azwel fongshan az wah diskriit sobkolcha widin di laaja sivl sasayati, chuu di divelopment a sepret infrachokcha, we maita ingkluud ouzin, skuul, yutiliti, fuud prodokshan ah bangkin.
Mistisizim
Mistisizim a "kanstilieshan a distingktiv praktis, diskuos, tex, instityuushan, chradishan, ah expiiriens iem a yuuman chransfamieshan, vieriosli difain ina difrah chradishan."
Mangkala
Mangkala a wah fambili a buod giem plie rong di wol, sohtaim kaal "suowin" giem, ar "kount-ah-kiapcha" giem, we diskraib di giempliey. Di wod mangkala (منقلة) koh frah di Arabik wod naqala (نقلة) miinin litarali "fi muuv". No wan giem egzis wid di niem mangkala; di niem a klasifikieshan ar taip a giem. Dis wod yuuz ina Siria, Lebanan, ah Iigip, bot ino kansistantli aplai tu heni wan giem.
Di wod mangkala kiah fain azwel ina di Akan languij. Di niem diskraib di taip a giem plie wid dis inschrument, nat wah spisifik giem plie widi. A nof vierieshan tu di giem wid difrah-difrah niem.
Muo dah 800 niem a chradishanal mangkala giem nuo bout, ah aalmuos 200 giem we invent don-diskraib. Ousomeba, som niem dinuot di siem giem, wails som niem yuuz fi muo dah wan giem.
Buk a Maaman
Di Buk a Maaman a di siekrid tex fi di choch-dem we ichop wid di Lata Die Sient muuvment. Ipoblish fos ina Maach 1830 bai Joseph Smith anda di taikl Di Buk a Maaman: Wan Akount we Rait bi di An a Maaman pan Pliet we Tek fram di Niifai Pliet-dem. Azkaadn tu Smith, di buk en rait fos taim ina wan langwij we nobadi kudn anastan (im kaali "Rifaam Ijipshan") pan wan set a guol pliet im se im discoba ina 1823 an den chranzliet likl afa dat. Smith kliem se di Pliet-dem en beri ina wan il nier im yaad ina Manchesta, Nyuu Yaak, an se im fain dem chru di gaidans a wan ienjel niem Moroni, wan ienshent Morkan prafit-istuorian kom bak tu laif fi elp Smith.
Amazan Riva
Di Amazan Riva ina Sout Amoerka a di laajis riva bai dischaaj a waata ina di wol, ah di sekan ina lent.
Kalani a Santyaago
Santyaago wena Panish kalani a di Panish Wes Indiz widin di Vaisrayalti a Nyuu Spien, ina di Kiaribiyan riijan. Ilokieshan a di prezent-die ailant ah nieshan a Jumieka.
Prii-Kolombian Jumieka
Rong 650 KI, Jumieka weh-kalanaiz bai di piipl a di Ostionaid kolcha, uu eh laikli koh frah Sout Amoerka.[1] Aligeta Pan ina Manchesta Parish ah Likl Riva ina Sint An Parish de mongx di hoerlies nuo sait fi demya Ostionaid piipl, uu eh-lib nier di kuos ah extensivli ont fi toerkl ah fish.
Rong 950 KI, di piipl a di Meilakan kolcha sekl pah buot di kuos ah di intiiria a Jumieka, aida bai abzaab di Ostionaid piipl ar kuo-inabit di ailan wid dem. Di Taino kolcha divelop pah Jumieka rong 1200 KI.[1]
Kolombos
Krixtifa Kolombos siel out pah ih sekan vayij tu di Amoerkaz pah 24 Septemba 1493.[3] Pah 3 Novemba 1493, ih lan pah wah ailan we ih niem Daminiika. Pah 22 November, ih lan pah Ispanyuola ah pen soh taim fi expluor di intiiria a di ailan fi guol. Ih lef Ispanyuola pah 24 Iepril 1494, ah araiv a di ailan a Juana (Kyuuba) pah 30 Iepril ah Jumieka pah 5 May. Ih expluor di sout kuos a Juana bifuo ih ritoern bak tu Ispanyuola pah 20 August. Afta ih tan de fi a taim pah di westan hen, nowadiez Ieti, ih fainali ritoern bak tu Spien.
Kolombos ritoern tu Jumieka juurin ih fuot vayij tu di Amoerkaz. Ih ena-siel rong di Kiaribiyan fi nieli a ier wen wah staam biich ih shipdem ina Sint Anz Bie, Jumieka, pah 25 Juun 1503.
Fi wan ier Kolombos ah ih mandem rimien schran pah Jumieka. Wah Paniad, Diego Mendez, ah soh nietiv pagl wah kunu fi get elp frah Ispanyuola. Di ailan gobna, Nicolás de Ovando y Cáceres, eh-dites Kolombos ah ih obschok aal efoert fi reskiu im ah ih mandem. Miintaim, Kolombos alejidli mezmaraiz di nietivdem bai karekli pridik wah luuna iklips fi 29 Febiweri 1504, bai yuuz di Ifemeris a di Joerman aschranama Regiomontanus.[4] Elp fainali araiv, fram di gobna, pah 29 June 1504, ah Kolombos ah ih mandem araiv ina Sanlúcar de Barrameda, Kiastiil, pah 7 Novemba 1504.
Di Sivil kalani
Di Panish Empaya bigin di ofishal gobanans a Jumieka ina 1509, wid faamal akiupieshan a di ailan bai kangkuistaduor Wan di Eskivel (Juan de Esquivel) an ih mandem. Eskivel eh-akompini Kolombos pan ih sekan chrip gaa di Amoerkaz ina 1493 ah weh-patisipiet ina di inviejan a Ispanyuola. Wan deked lieta, Fraya Baatalame de las Kiasas (Bartolomé de las Casas) rait di Panish aatariti dem bout Eskivel kandok juurin di Igwei masakraa a 1503.
Kantempareri filasafi
Kantempareri filasafi a di prezant piiriad ina di ischri a Westan filasafi biginin a di hen a di 19t senchri wid di profeshanalizieshan a di disiplin ah di raiz a analitik ah kantinental filasafi. Di friez "kantempareri filasafi" a wah piis a teknikal toerminalaji ina filasafi we refa tu wah spisifik piiriad ina di ischri a Westan filasafi. Ousomeba, di friez noftaim kanfyuuz wid madan filasafi (we refa tu wah hoerlia piiriad ina Westan filasafi), puosmadan filasafi (we refa tu kantinental filasafadem kritisizim a madan filasafi), ah wid nan-teknikal yuus a di friez we refa tu heni riisant filasafik wok.
Kalani a Santyaago
Di Sivil kalani
Di fos Panish seklment eh-foun ina 1509 nier Sint Anz Bie ah niem Sivil. Ina 1534 di sekladem muuv gaa wah nyuu, eltia sait, we deh niem Vila de la Viega (Villa de la Vega), ush di Ingglish riiniem Panish Tong wen deh kangka di ailan ina 1655. Disya seklment saab az di kiapital a buot Panish ah Ingglish Jumieka fran ifongdieshan ina 1534 antel 1872, afta wetaim di kiapital eh-muuv gaa Kinston.
Di Paniaddem insliev wuoliip a di nietiv piipl. Deh uobawok dem ah aam dem tu di paint we nof a dem perish widin fiti ier afta di Yuropiyandem araiv. Sobsikuent, di lak a indijinos apachuniti fi lieba eh-men bai di chanspuot a Afrikan sliev.[5] Disapaint ina di lak a guol pah di ailan, di Panish mienli yuuz Jumieka az milichri bies fi soplai deh kalanaizin efoert ina di mienlan Amoerkaz.[6]
Di Panish kalanisdem neh kyaa no uman wid dem ina di fos expidishandem so deh tek Taino uman fi deh kaman-laa waif, we rizolt ina mestiizo pitni.[7] Sexyual voilens wid di Taino umandem bai di Panish eh aalso kaman.[8][9]
Alduo di Taino refa tu di ailan az "Xaymaca," di Panish grajual chienj di niem tu "Jamaica."[10] Ina di suo-kaal Admiral map a 1507 di ailan eh-liebl az "Jamaiqua" ah ina Piita Maata wok "Deked" a 1511, ih refa tui az buot "Jamaica" ah "Jamica."[10]
British kangkues
Wiik wid fiiva ah a-luk fi a hiizi vikchri afta deh difiit a Santo Dominggo, di Ingglish fuos den siel fi Jumieka, di onggl Panish Wes Indiiz ailan we neh ab no nyuu difensiv wok. Ina Mie 1655, rong 7,000 Ingglish suoja lan nier Jumieka Panish Tong kiapital. Di Ingglish inviejan fuos kuiktaim uobapowa di sumaal nomba a Panish chuup (a di taim, du wuola Jumieka papilieshan eh-nomba onggl rong 2,500).[6]
Raichuu di falarin ierdem, Spien ripiit-ripiit atemp fi rikiapcha Jumieka, ah ina rispans ina 1657 di Ingglish Gobna a Jumieka invait bokanier fi bies dehself a Puot Rayal pah Santyaago, fi elp difen gens Panish atak. Spien neba get fi rikiapcha Jumieka, sens deh luuz di Bakl a Uochi Rayos ina 1657 ah di Bakl a Rayo Nuevo ina 1658. Fi Ingglan, Jumieka wena-go bi di 'daga we paint a di aat a di Panish Empaya,' alduo dehtaim de iwena pozeshan we riili neh ab nof ikanamik valiu.
Indo-Yuropiyan languij
Indo-Yuropiyan languij a fambili a sebral onjrid rilietid languij ah dayalek. Deh ab bout 445 libn Indo-Yuropiyan languij, askaadn tu di estimet bai Ethnologue, wid uoba tuu-toerd (313) a dem bilangx tu di Indo-Iranian branch.[2] Di Indo-Yuropiyan fambili ingkluud muos mieja korant languij a Yuurop, ah paat a Westan, Senchral ah Sout Ieja. Iweh pridaminant tu ina ienshent Anatuolia (tide-die Toerki), ah di ienshent Tarim Biesn (tide-die Naatwes Chaina) ah muos a Senchral Ieja optel die inviejan ah maigrieshan a Toerkik spiika espeshali juurin di Mangol–Toerkik kangkues ina di 13t senchri. Wid raitdong evidens wa apier sens di Branz Iej ina di faam a di Anatuolian languij ah Maisinian Griik, di Indo-Yuropiyan fambili signifikant tu di fiil a istarikal linguistix fi pozes di sekan-langgis rikaadid ischri, afta di Afroyejiatik fambili.
Latn Amoerka
Latn Amoerka (Panish: Latinoamérica; Puotigiis: América Latina; French: Amérique latine) a wah riijan we de ina di Amoerkaz we deh chat wan a di Ruomans Languij. Latn Amoerka ab wah ieria a apraximetli 21,069,501 km², ar liklmuos 3.9% a di soerfis a di wol.
Joernalizim
Joernalizim a di suoshal wok ah wok-kraaf, ah profeshan (ai-lebl) fi ripuot pah ivent, fax, ah piipl we a di "nyuuz a di die," fi mek sasayati "infaam," tu soh nan-chrivial digrii.
Mitaloji
Mitaloji a kalekshan a mit, espeshali wandem we bilangx tu wah potikiula siekrid, rilijos, ar kolcharal chradishan a wah gruup a piipl. Mit a kalekshan a tuori tel fi hexplien niecha, ischri, ah kostom – ar di stodi a soch mit.
Indoniija
Indoniija a wah savrin konchri a Ieja. Di papyulieshan a di konchri a 258 milian (2016), wan a di ten muos papilos konchri ina di wol. Wan a di bigis ailan nieshan ina da wol.
Amoerkan Revaluushaneri Waar
Di Amoerkan Revaluushaneri Waar (1775–1783), adawaiz nuo az di Amoerkan Waar a Indipendans, ah di Revaluushaneri Waar ina di Yunaitid Stiet, wena di aams kanflik bitwiin Griet Britn ah toertiin a fii Naat Amoerkan kalani, we eh diklier demself di indipendant Yunaitid Stiet a Amoerka
.
Kansoervatizim
Kansoervatizim az palitikal ah suoshal filasafi promuot ritienin chradishanal suoshal instityuushan ina di kantex a kolcha ah siblizieshan. Soh kansoervativ siik fi prizaab tingz az ou deh tan, emfasaiz stabiliti ah kantinuiti, wails adawandem, kaal riakshineri, opuoz madanizim ah siik fi ritoern baka "di wie tingz eh-tan". Di fos extablish yuus a di toerm ina palitikal kantex arijiniet wid Frahsua-Renei de Shatobriah (François-René de Chateaubriand) ina 1818, juurin di piiriad a Boerban (Bourbon) restorieshan we ena-luk fi ruol bak di palisi a di French Revaluushan. Di toerm, istarikali asosiet wid rait-wing palitix, sens yuuz fi diskraib wah waid rienj a vyuu.
Indii
Indii (हिन्दी hindī), sohtaim spel हिंदी, azwel kaal Madan Standad Indii (मानक हिन्दी mānak hindī), a tandadaiz ah Sanskritaiz rejista a di Industaani languij. Indii a wah ofishal languij a di Yuunian a India, ah di linggua frangka a di Indii belt languijdem.
Ina di 2001 Indian sensos, 258 milian piipl ina India ripuot Indii az deh nietiv languij. Ousomeba, dis nomba ingkluud tenz a milian a piipl uu a nietiv spiikaa a rilietid languij bot uu kansida deh spiich fi bi a dayalek a Indii.
Kangres a Vi’ena
Di Kanges a Vi'ena a wahn kanvenshan ambasador dem frhan varios Yuuropian konchri dem ina 1815, we diil wid Yuurop buoda dem afta goin chruu di Napolianik Waar dem. I rizol wid rivaasin nof a di chienj dem mek juurin di Napuolianik Waar (soch az ristorin di Yuuropian manarki dem), ahn riwaadin alaid konchri dem muo terichri, ahn gi som konchri, we luuz terichri, som terichri fi kampensiet. I aalsuo mek Britn kiip som kalani dem, we i tiek frahn ada kaluonial pawa dem, soch az di Kiep Kalani, hush a Doch bifuo di British tiek i. Waneda impuotan ting we rizolb juurin di kanvenshan a di sichueshan wid Jormani. Insted a ristarin di Uoli Ruoman Empaia, dehn disaid se kriet di Jorman Kanfedarieshan, hush wud a anda di prezidensi a di hAaschrian hEmpara. Disya wud kaaz tenshan ina Jormani, ahn lieta kaaz Prosha tu tiek uoba Jormani ahn fuom di Jorman Empaia. Di jeneral dischribiuushan a terichri aalsuo liid tuu revalushans ina 1830 ahn 1848, hush hinspair uoliip palitikal aidialaji, ahn liidop tu tenshan dem we kaaz di Fos Wol Waar wahn onjrid ier lieta.
Kanchosnis
Kanchosnis a di stiet ar kualiti a awiernis, ar biin awiernis a extoernal abjek ar sinting widin wanself. Idifain az: sentiens, awiernis, sobjektiviti, di abiliti fi expiirians ar fi fiilin, wiekfulnis, fi ab a sens a selfud, ah di egzekiutiv kanchuol sistim a di main. No mata di difikolti ina definishan, nof filasafi biliiv se deh ab wah braadli shier andalayin intuishan bout wa a kanchosnis. Az Max Velmans ah Susan Schneider eh-rait ina The Blackwell Companion to Consciousness: "Anything that we are aware of at a given moment forms part of our consciousness, making conscious experience at once the most familiar and most mysterious aspect of our lives."
Westan filasafi, sens di taim a Deikaat ah Lak, schroggl fi kamprien di niecha a kanchosnis ah pindong di isenshal prapati. Ishu a kansoern ina di filasafi a kanchosnis ingkluud weda di kansep fondamentali koerent; weda kanchosnis kiah eba hexplien mekanistikali; weda nan-yuuman kanchosnis egzis ah ef a so ou ikiah bi rekanaiz; ou kanchosnis riliet tu languij; weda kanchosnis kiah andastan ina wie we no rikuaya a dyuualistik distingshan bitwiin mental ah fizikal stiet ar prapati; ah weda imaita eba pasibl fi kompyuutin mashiin laka kompyuuta ar ruobot fi bi kanchos, a tapik stodi ina di fiil a aatifishal intelijens.
Milki Wie
Di Milki Wie a di gialaxi we kantien fiwi Suola Sistim. Iniem "milki" diraiv frah iapierans az wah dim gluoyn ban we aach kraas di nait skai we indivijual staar kyaah distingguish bai di niekid yai. Di toerm "Milki Wie" a chranslieshan a di Latn via lactea, frah di Griik γαλαξίας κύκλος (galaxías kýklos, "milki soerkl"). Frah Oert, di Milki Wie apier laka ban bikaa idix-shiep chokcha vyuu frah widin. Galiliyo Galilei fos rizalv di ban a lait ina indivijual staar wid ih teliskuop ina 1610. Optel di hoerli 1920z, muos aschranama eh-tingk se di Milki Wie don-kantien aal di staardem ina di Yunivoers. Falarin di 1920 Griet Dibiet bitwiin di aschranamadem Aalo Shapli (Harlow Shapley) ah Eba Koertis (Heber Curtis), abzavieshan by Eduin Obl (Edwin Hubble) shuo se di Milki Wie a jos wan a nof-nof gialaxi—nou estimiet fi nomba az moch az 200 bilian gialaxi ina di abzoervebl yunivoers.
Niecha
Niecha, ina di braadis sens, a di nachral, fizikal, ar matiirial wol ar yuunivoers. "Niecha" kiah refa tu di finamina a di fizikal wol, ah azwel tu laif altugiada. Di todi a niecha mekop di singkuma paat a sayans. Alduo yuuman a paat a niecha, yuuman aktiviti noftaim kansida laka difrah kiatigori frah adaels nachral finamina. Ina waneda sens, niecha a sexyual jraib ar dizaya, we kiah get kot ar rijuus chuu siknis ar malnorishment, ar az som smadi biliiv, bai niam soertn tingz laka sowa fruut, ar ef pupaa chrii gruo tuu nier man ous.
Aligzanda Bostamanti
Sar Wiliam Aligzanda Claak Bostamanti ar Sir William Alexander Clarke Bustamante, GBE (24 Febiweri 1884 – 6 Aagos 1977) wena Jumiekan palitishan ah lieba liida uu wena di fos praim minista a Jumieka. Bostamanti hana ina Jumieka wid di taikl Nashinal Iiro a Jumieka ina rekanishan a ih achiivment.
Hoerli laif ah edikieshan
Ih weh baan az William Alexander Clarke tu Mieri Wilsn (Mieri Wilson), a mix ries, ah ar ozban Kanstantain Claak (Constantine Clarke), wah Airish Ruoman Kiaklik planta, ina Anuova parish. Ih eh-se ih tek di soerniem Bostamanti fi hana wah Panish sii kiaptin uu eh-fren im wen im a yuut.
Marid ah fambili
Bostamanti marid Gladis Langbrij (Gladys Longbridge), ih langtaim sekriteri, pah 7 Septemba 1962.
Latvia
Latvia a wah konchri ina Yuurop.
Miño de Medinaceli, Soria, Spien
Miño de Medinaceli a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 96 inabitant.
Boerlin
°N, °W
Boerlin a di kiapital a Joermani.
Kantinent
Kantinent a wan a di iip a lanmas pah Oert. Deh jinarali aidentifai bai kanvenshan muo dan bai eni schrik kraitiiria, wid op tu sebm riijan kamanli rigyaad az kantinent. Demya a (frah bigis tu likllis): Iesha, Afrika, Naat Amoerka, Sout Amoerka, Antaatika, Yuurop, ah Aschrielia.
Indoschri
Indoschri a di prodokshan a gudz ar rilietid saabis widin wah ikanami. Di mieja suos a revinyuu fi wah gruup ar kompini a di indikieta fii relivant indoschri. Wen wah laaj gruup ab moltipl suos a revinyuu jinarieshan, ikansida fi de-wok ina difrah-difrah indoschri. Manifakchrin indoschri eh-bikom wah kii sekta a prodokshan ah lieba ina Yuropiyan ah Naat Amoerkan konchri juurin di Indoschrial Revaluushan, fi opset priivios moerkantail ah fyuudal ikanami. Dis okor chuu nof soxesiv rapid advans ina teknalaji, laka di prodokshan a stiil ah kuol.
Kata
Kata a wah savrin konchri a Ieja.
Alps
Di Alps a di ayis ah muos extensiv mountn rienj sistim we wuola it lokiet ina Yuurop, chrechout apraximetli 1,200 kilomita kraas iet Alpain konchri: Aschria, Frans, Joermani, Itali, Liktenstain, Manako, Sloviinia, ah Suitsalan.
Joermanik languij
Joermanik languij a di languij fambli we hingkluud Ingglish, Joerman, Doch, Dienish, Naawiijan, Swiidish, Aislandik, ahn Gatik (extingk). Ibrokop ina chrii sob-fambli: Wes Joermanik, Naat Joermanik, ah hIis Joermanik (we aal extingk). Wes Joermanik languijdem ingkluud Joerman, Doch, ah hIngglish; Naat Joermanik ingkluud di Skiandinievian languijdem, ah hIis Joermanik kansis a nof extingk languij,
ingkluudn Gatik, Vandalik, ah Boergondian.
hAal Joermanik languijdem diraib frah di Pruoto-Joermanik languij, we taak juurin di hoerli fos mileniom KE. Pruoto-Joermanik koh frah Pruoto-Indo-Yuropiyan, ah ina di prases, go chuu soh kansanant shif we Pruoto-Indo-Yuropiyan p, t, k bikomps Joermanik f, th, ah h; Pruoto-Indo-Yuropiyan b, d, g bikomps Joermanik p, t, ah k; ah Pruoto-Indo-Yuropiyan bh, dh, gh bikomps Joermanik b, d, ah g.
Mantigo Bie, Jumieka
°N, °W
Mantigo Bie a di kiapital fi Sin Jiemz Parish ah di sekan laajis sit in Jumieka bai ieria ah di fuot bai papilieshan (afta Kinston, Panish Tong ah Puotmuor).
Mantigo Bie a tuoris destinieshan wid dyuuti-frii shapin, kruuz lain toerminal ah sebral biich. Di siti sorong bai luo mountn.
Nijier
Nijier a wah konchri ina Afrika.
Miño de San Esteban, Soria, Spien
Miño de San Esteban a wahn miunisipaliti luokiet ina di pravins a Soria, Kiastiil ahn León, Spien. Askaadn tu di 2007 sensos (INE), di miunisipaliti ab papyulieshan a 76 inabitant.
Aligzanda Bostamanti
Enta ina palitix
Ih bikoms wah liida ina aktivizim gens koluonial ruul. Ih gien rekanishan chuu ih rait nof leta pah rapid bout di ishudem tu di Dieli Gliina (Daily Gleaner) nyuuzpiepa. Ina 1937 ih get ilek az chrejara a di Jumieka Woka Yuunian (Jamaica Workers' Union, JWU), we eh-foun bai lieba aktivis Alan G.S. Kuumz (Allan G.S. Coombs). Juurin di 1938 lieba ribelian, ih eh kuiktaim bikom aidentifai az di spuoxman fi straikin woka, uu weh muosli a Afrikan ah mix-ries disent. Kuumz JWU eh-bikom di Bostamanti Indoschrial Chried Yuunian (Bustamante Industrial Trade Union, BITU) afta di rivuolt, ah Bostamanti eh-bikom nuo az "Di Chiif".
Ina 1940, ihe weh imprizn pah chaaj a sobvoersiv aktiviti. Di waidpred anti-koluonial aktivizim gwaan tel ifainali rizolt ina Paaliment grant yunivoersal sofrij tu Jumieka ina 1944.
Afta ih riliis from prizn ina 1943, Bostamanti foun di Jumieka Lieba Paati di siem ier. Priviosli ih eh-bilang tu di Piipl Nashinal Paati (foun ina 1938 bai ihs kozn Naaman Manli (Norman Manley). Bostamanti paati win 22 outa 32 siit ina di fos Ous a Riprizentitiv ilek bai yunivoersal sofrij. Ih eh-bikom di anofishal gobament liida, a-riprizent ih paati az Minista fi Komiunikieshan, antel di pozishan a Chiif Minista weh-kriet ina 1953. Ih huol dis pozishan antel di JLP get difiit ina 1955. Ina 1947 ah 1948, ih weh-ilek az meya a Kinston.
Niels Bohr
Niels Henrik David Bohr (7 Aktuoba 1885 – 18 Novemba 1962) a wehn wan Dienish fizisis uu mek fondamental kanchribyuushan tu di nalij bout atamik schrokcha an kwantom mekyaniks, we im get di Nuobl Praiz fa ina 1922. Bohr wok wid nof a di tap tap fizisis de mina disya senchri ya a im instityuut a Copenhagen. Im wehn paat a di tap tiim a fizisis uu wok pan di Manhattan Prajek. Piip diskraib bohr az wan a di muos influenshal fizisis dem a di 20t senchri.
Aligzanda Bostamanti
Enta ina palitix
Duo ih inishali supuot di Fedarieshan a di Wes Indiz, juurin di 1950z, Bostamanti grajuali opuoz di yuunian. Ih ajitiet fi Jumieka fi bikom indipendant frah Griet Britn. Ih eh-se dat di JLP udn kantes no bai-ilekshan tu di fedaral paaliment. Ih raival ah kozn, Primier Naaman Manli, kaal wah refarendom pah di ishu ina 1961; Jumiekandem vuot se di nieshan fi witjraa frah di Fedarieshan.
Afta Jumieka weh-grant indipendans ina 1962, Bostamanti saab az di fos Praim Minista antel 1967. Ina 1965, afta ih sofa wah schruok, ih witjraa frah aktiv patisipieshan ina poblik laif, ah di chuu powa weh-huol bai ih depiuti, Danal Sangsta (Donald Sangster).
Ina 1969, Bostamanti weh-prokliem "Nashinal Iiro a Jumieka", tugiada wid Naaman Manli, di blak libarishanis Maakos Gyaavi ah tuu liida a di 1865 Morant Bie Ribelian, Paal Buogl ah Jaaj Wiliam Gaadn. Ih puochret gries di $1 Jumiekan dala kain.
Bostamanti ded ina 1977 ah weh-beri ina di Nashinal Iiroz Paak ina Kinston.
Bostamanti bakbuon
Wah Jumiekan kiandi, Bostamanti bakbuon, niem aafa im. Ia wah aad, grieta kuoknat a shuga kanfekshan "we deh se riprizent di foermnis a ih kiarakta." Bostamanti weh-kansida a "bosta", "a champian a di kaman man ah tof aatikl." .
Buod giem
Buod giem a giem we plie pah tiebl ah invalv counta, piis ar "man" muuv ar plies pan a prii-maak soerfis ar "buod", askaadn tu set a ruul.
Molduova
Molduova (Rumanien: Republica Moldova) a wahn konchri ina Yuurop. Ibaada Rumienia to di Wes ahn Yuukrien to di Iist, Naat ahn Sout. Molduova isa landlokd konchri.
Kenia
Kenia a wahn konchri ina Afrika.
Languij a hAfrika
Piipl taak bout tuu touzn languij ina hAfrika. Di languijdem muosli bilang ina faib mieja languij fambili : Naija-Kanggo, hAfro-hIejiatik, Koi-San, Nailo-Sa'aaran, ah hAschroniijan.
Naija-Kanggo languij taak ina muos a Sob-Sa'aaran Afrika, ah a praps wan a di muos daivoers languij fambili ina di wol. Di fambili hingkluud tuu mieja branch: Naija-Kanggo A ah Naija Kanggo B, we nuo az Bantu tu. Di faama taak pah di Wes Afrikan kuos, ah Jumiekan akchuali get nof a igrama ah ab wah fier amount a wod frah demaya languij. Wan egzampl a "niam", frah Twi eniam, ar Wolof nyam. Bantu taak ina di res a sob-Sa'aaran Afrika, ah ingkluud uoliip a repiutebl Afrikan languij, laka Suayili, Kikonggo, ah Zuulu. Alduo deh no ab az griet a himpak pah Jumiekan az Naija-Kanggo A languij, soh fyuu wod we yuuz bai Konggo piipl uu chried wid di Yuropiandem ina Jumiekan languij, laka di wod "kombolo" frah Kikonggo kombula.
A Nailo-Sa'aaran languij taak ina nof paat a Naat Afrika, muosli rong di opa paat a di Nail ah Chari Riba.
Aschroniijan languij taak pah di ailan a Madagiaska.
Indo-Yuropiyan languijdem, we kyaa gaa hAfrika juurin di koluonial piiriad, laka hIngglish, French, Puotigiis, ah Panish, yuuz az linggua frangka. Aalso, Afrikaans, we taak ina Sout Afrika, a waneda Yuropiyan languij ina hAfrika.
Anaakizam
Anaakizam a di palitikal filasafi wa henkompas tiiri ahn atityuud ush kansida di stiet, az kompolsri gobament, fi bi anesiseri, aamful, ahn/ar andizairobl, ahn ipromuot di iliminieshan a di Stiet ar anaaki. Pisifik anaakis dem maita ab adishanal kraitiiria fi wa kanstityuut anaakizam, ahn dehn aafn disagrii wid dehn wananeda bout wa demaya kraitiiria bi. Azkaadn tu di hAxford Kompanian tu Filasafi, no singl difainin pozishan no de we aal anaakis huol, ahn demde uu kaal demself anaakis muosli shier sortn faambli rizemblans.
Mansarat
Mansarat a wah British Uobasiiz Terichri we de ina di Liiwad Ailanz, paat a di chien we niem di Lesa Antiliiz ina di Kiaribiyan Sii. Imieja bout 16 kilamita (10 mail) lang ah 11 kilamita (7 mail) waid, wid 40 kilamita (25 mail) a kuos. Krixtifa Kolombos gi di ailan di niem we iab nou pan ih sekan joerni tu di Nyuu Wol ina 1493. Deh refa tu Mansarat az di Emaral Ail a di Kiaribiyan, chuu kaa irizembl di kuos a Airilan, an nof a di hoerli Yuropian sekla eh-kom frah Airilan.
Di Jaajian iira kiapital niem Plimot bondong ah mashop wen di Soufrier Ilz volkieno go irop pah 18 Julai 1995, so tuu-tod a di papilieshan afi ron gaa ada plies. Di iropshan stil a-gwaan, alduo ino az bad as wen iweh jos taat. Wah nyuu ierpuot bil a Jeral, ina di nadan paat a di ailan, ina 2005. Di vilij we niem Brades a nou di anofishal senta fi govament ah bizniz.
Lebanan
Lebanan a wah savrin konchri a Ieja.